**HR-BA-ME408 - Wood Key**

Puni naziv: **Boosting Wood Biomass Energy Market as a Key for Regional Energy Transition**

Prioritetna osa (PO):  **2 - Zaštita životne sredine i prirode, unapređenje prevencije rizika i promocija održive energije i energetske efikasnosti**

Specifični cilj: **2.2. -** **Promocija korišćenja obnovljivih izvora energije i energetske efikasnosti**

Trajanje: **24 mjeseca (15.02.2020-14.02.2022)**

Ukupan budžet: **1.114.206,99 EUR**

EU kofinansiranje: **947.075,93 EUR**

Vodeći partner: **Regionalna energetska agencija Sjeverozapadne Hrvatske (HR)**

Projektni partneri: **Karlovačka županija (HR), Grad Bihać (BA), JU Razvojna agencija Unsko-sanskog kantona Bihać (BA), Opšina Herceg Novi (ME)**

**-------------------------------------------------------------------------------------------------------------------------------**

Glavni cilj projekta je podsticanje energetskog sektora kroz upotrebu drvne biomase kao osnovnog energenta za zagrijavanje u prekograničnom području. Plan je da lokalne zajednice u prekograničnom području promijene pristup u korišćenju energije prelaskom na energente sa niskim nivoom CO2, čime se doprinosi de-karbonizaciji, te razvoju regionalnog tržišta koje omogućava optimalno korišćenje raspoloživih resursa.

Rezultati projekta uključuju investicije u tehničku infrastrukturu na javnim objektima lokalnih zajednica (instaliranje bojlera na biomasu ukupnog kapaciteta 1,8 MW), unapređenje kapaciteta lokalnih zajednica kroz edukativne aktivnosti, te pripremu strateških dokumenata koji su od ključnog značaja za buduće investicije i ulaganja u energetski sektor.

Opština Herceg Novi će sredstva predviđena projektom iskoristiti za radove koji podrazumijevaju instalaciju bojlera na biomasu u Sportskom centru Igalo, te izradu strategije o korišćenju obnovljivih izvora energije. Dodatno, u cilju unapređenja znanja i vještina u oblasti obnovljivih izvora energije, biće organizovane ciljane edukacije za javni i privatni sektor.