**HR-BA-ME316 -TELE.DOC**

Puni naziv: **Innovative Trauma and Injury Management Practices for Improved Patient Care in Cross Border Area**

Prioritetna osa (PO): **1 - Jačanje kvaliteta usluga u sektoru javnog zdravlja i socijalne zaštite**

Specifični cilj: **Poboljšati kvalitet usluga u oblasti javnog zdravlja i socijalne zaštite u prekograničnom području**

Trajanje: **24 mjeseca** (01.03.2020.-28.02.2022.)

Ukupan budžet: **1.116.029,99 EUR**

EU kofinansiranje: **948.625,48 EUR**

Vodeći partner: **Opšta Bolnica Kotor (ME)**

Projektni partneri: **Opća bolnica Dubrovnik (HR), Javna ustanova Kantonalna bolnica ”Dr.Safet Mujić” Mostar (BA), Opština Kotor (ME)**

**-------------------------------------------------------------------------------------------------------------------------------**

Glavni cilj projekta je primjena inovativnih metoda i praksi u zdravstvenoj zaštiti traumatoloških bolesnika, te ulaganje u postojeće tehničke i ljudske kapacitete za unapređenje kvaliteta njege bolesnika. Projekat predlaže uvođenje IT alata za umrežavanje traumatoloških odjeljenja u bolnicama i uspostavljanje efikasnog sistema traumatologije koji će ojačati medicinske kapacitete i interdisciplinarni rad medicinskog osoblja, što će u konačnom doprinijeti povećanju kvaliteta bolničkog i vanbolničkog liječenja traumatoloških pacijenata.

Rezultat projekta se odnosi na uspostavljanje mreže traumatoloških odjeljenja u bolnicama povezanih putem IT alata koji će osigurati audio-vizuelnu komunikaciju, razmjenu medicinskih podataka, savjetovanje medicinskog osoblja, obrazovne aktivnosti i uvođenje pilot projekata u zdravstvene ustanove.

Zahvaljujući sredstvima koja su opredijeljena kroz projekat, Opšta kotorska bolnica će za traumatološko odjeljenje nabaviti vrijednu medicinsku opremu, koja će omogućiti kvalitetniju njegu i liječenje bolesnika, kao i odgovarajuću opremu za telemedicinu, koja će doprinijeti boljoj koordinaciji i unapređenju kapaciteta stručnjaka za traumatologiju u tri partnerske bolnice. Opština Kotor, kao partner na projektu, izvršiće nabavku ronilačke opreme i čamaca za spašavanje u hitnim situacijama, a sprovešće i niz promotivnih aktivnosti u cilju informisanja građana.