**HR-BA-ME539 - 2 CODE**

Puni naziv: **Cooperation for Development of Cross Border Business Environment Enhanced**

Prioritetna osa (PO): **4 – Jačanje konkurentnosti i razvoj poslovnog okruženja u programskom području**

Specifični cilj:**Jačati institucionalnu infrastrukturu i usluge kako se bi se ubrzao razvoj konkurentnosti i poslovnog okruženja u programskom području**

Trajanje: **24 mjeseci** (01.03.2020.-28.02.2020.)

Ukupni budžet: **929.745,82 EUR**

EU kofinansiranje: **790.283,94 EUR**

Vodeći partner: **Inovaciono preduzetnički centar Tehnopolis (ME)**

Projektni partneri: **Zaklada za inovacijski i tehnološki razvitak (BiH), Javno preduzeće “BIT Centar” d.o.o. u Tuzli (BiH), Grad Zadar (HR), Sveučilište u Zadru (HR)**

**-------------------------------------------------------------------------------------------------------------------------------**

Glavni cilj projekta je unapređenje institucionalne infrastrukture za razvoj preduzetništva i poboljšanje kvaliteta usluga za podršku razvoja poslovnog okruženja u prekograničnom području.

U okviru projekta će biti uspostavljena dva nova IT klastera, u Nikšiću i Tuzli, dok će istovremeno biti ojačani kapaciteti postojećeg IT klastera u Mostaru. U cilju jačanja konkurentnosti prekograničnog područja, biće uspostavljena mreža saradnje između postojećih inovacionih centara u Zadru, Mostaru, Tuzli i Nikšiću, i kroz nabavku opreme i uvođenjem novih usluga ojačani njihovi kapaciteti. Dodatno, projekat predviđa uspostavljanje i opremanje četiri inovacione laboratorije, po jedna Fab laboratorija u Mostaru, Tuzli i Nikšiću i jedna UX laboratorija u Zadru.

Inovaciono preduzetnički centar Tehnopolis će između ostalog organizovati i Regionalnu konferenciju o co-working konceptu, prekogranični hakaton u Nikšiću, pribaviće dodatnu IT opremu za postojeći co-working prostor i uspostaviće Fab laboratoriju, kao platformu za izradu prototipa za inovacije s licenciranim članstvom, za povezivanje korisnika sa globalnom zajednicom inovatora. Fab laboratorija će biti opremljena industrijskim mašinama i elektronskim alatima. Korisnici laboratorije unaprijediće svoje znanje o industrijskim mašinama, materijalima, dizajnu i inženjeringu, a stečeno znanje i informacije mogu naći primjenu u proizvodnji kroz različite inovacije.